**Vprašanja in odgovori k javnemu razpisu 2024**

**JAVNI RAZPIS ZA IZVAJANJE PROGRAMOV IZDAJE IN IZPOSOJE MEDICINSKIH PRIPOMOČKOV**

**(Sklep Upravnega odbora ZZZS št. 0072-3/2024-DI/1 z dne 25. 1. 2024)**

1. **Vprašanje, z dne 4.2.2024**

Kot optika smo vpisani na seznam distributerjev pri JAZMP. Zanima nas, ali se moramo vpisati tudi v šifrant proizvajalcev pri ZZZS?

**Odgovor, z dne 5.2.2024**

Vsi optiki morajo biti vpisani v šifrant proizvajalcev medicinskih pripomočkov. Če proizvajalca ni v šifrantu, posredujte e-pošto za dopolnitev šifranta na naslov mp@zzzs.si. V Zadevo sporočila navedite: »Dopolnitev šifranta proizvajalcev«. V telo sporočila navedite natančen naziv proizvajalca s podatki o MP, ki jih proizvaja, in povezavo na njihovo spletno stran.

1. **Vprašanje, z dne 6.2.2024**

Zanima nas, kakšne so zahteve glede odpiralnega časa izdajnega mesta?

**Odgovor, z dne 7.2.2024**

Dogovor o preskrbi z medicinskimi pripomočki, št. 171-37/2022-DI/22 ne ureja minimalnega obratovalnega časa izdajnih mest. V razpisni dokumentaciji Obrazec 2 – podatki o izdajnih mestih izpolnite v skladu z delovnim časom, kot ga imate.

1. **Vprašanje, z dne 6.2.2024**

Želeli bi postati dobavitelj slušnih aparatov. Kaj moramo storiti?

**Odgovor, z dne 7.2.2024**

V razpisni dokumentaciji je na strani 7. v poglavju VIII. NAVODILA ZA PRIPRAVO PONUDBE po točkah navedeno, kaj vse mora ponudba vsebovati. V prvi točki tega poglavja so povezave do navodil glede priprave datoteke z artikli, v drugi točki pa so navedena vsa dokazila in obrazci, ki jih morate poslati. Obrazce najdete na dnu razpisne dokumentacije. Izpolnjevanje pogojev bo ZZZS ugotavljal na podlagi predloženih dokazil iz 2. točke poglavja VIII. NAVODIL ZA PRIPRAVO PONUDBE in določil Dogovora o MP (IX. UGOTAVLJANJE IZPOLNJEVANJA POGOJEV IN NAVODILA O NAČINU DOKAZOVANJA IZPOLNJEVANJA POGOJEV PONUDNIKA).

Ponudnik mora za vse vrste MP, ki jih bo zagotavljal zavarovanim osebam, izpolniti podatke o artiklih in jih vnesti v Seznam MP, artiklov in delov v skladu z navodili razpisne dokumentacije. Priloži CD-ROM, DVD ali USB ključ s podatki o artiklih, vneseni v strukturi, ki je opredeljena v Povezavi 2: [Podrobnosti - Zavod za zdravstveno zavarovanje Slovenije (zzzs.si)](https://www.zzzs.si/zzzs-api/e-gradiva/podrobnosti/?detail=714F6B0292EB572EC1257D8D002C1984). Za rezervne dele pri slušnih aparatih, se poleg podatkov o artiklih v zahtevani strukturi, priloži ustrezna tabela III. Rezervni deli (Povezava 4: [[Podrobnosti - Zavod za zdravstveno zavarovanje Slovenije (zzzs.si)](https://www.zzzs.si/zzzs-api/e-gradiva/podrobnosti/?detail=08365D5741AC0693C1257D8F004AB2BB&cHash=bde1487ae08b14a92458bd84c5e79688)](https://www.zzzs.si/zzzs-api/e-gradiva/podrobnosti/?detail=08365D5741AC0693C1257D8F004AB2BB&cHash=bde1487ae08b14a92458bd84c5e79688).

1. **Vprašanje, z dne 6.2.2024**

Ali je v primeru dejavnosti optike potrebno poleg obrtnega dovoljenja priložiti še kaj drugega od Obrtne zbornice? Ali morajo potrdila biti original? Kaj vpišemo v prazno polje »Ponudnik«?

**Odgovor, z dne 7.2.2024**

Dovolj je, da se pošlje obrtno dovoljenje, ni potrebno original, lahko je kopija. V prazno polje »Ponudnik« (ki je na vrhu obrazca) se vpiše ime podjetja, ki se prijavlja na javni razpis.

1. **Vprašanje, z dne 7.2.2024**

Kot ponudnik slušnih aparatov nimamo rezervnih delov za te aparate, saj se slušni aparati popravljajo na uradnem servisu. Kaj naj vpišemo v tabelo z rezervnimi deli za slušne aparate?

**Odgovor, z dne 12.2.2024**

Rezervni deli za slušne aparate so vnaprej določeni, kot je razvidno iz tabele »Rezervni deli – slušni aparati.xlsx«, dosegljivi na spletnem naslovu [Podrobnosti - Zavod za zdravstveno zavarovanje Slovenije (zzzs.si)](https://www.zzzs.si/zzzs-api/e-gradiva/podrobnosti/?detail=08365D5741AC0693C1257D8F004AB2BB&cHash=bde1487ae08b14a92458bd84c5e79688). Če popravil slušnih aparatov ne zagotavljate sami, v tabeli z rezervnimi deli izpolnite polje »SERVIS PRI PROIZVAJALCU - pavšal za rezervne dele«, kjer vpišete ceno tega pavšala z DDV.

1. **Vprašanje, z dne 11.2.2024**

Ali zadošča izpolnjen Obrazec 4 – izjava ponudnika o sposobnosti ali mora ponudnik poslati tudi potrdilo svoje banke, da je finančno sposoben?

**Odgovor, z dne 12.2.2024**

Obrazec 4 – izjava ponudnika o sposobnosti ni dovolj, ponudnik mora poslati tako Obrazec 4 kot tudi potrdilo banke ali več bank, če ima več transakcijskih računov, da v zadnjih šestih mesecih ni imel blokiranega/ih transakcijskega/ih računa/ov.

1. **Vprašanje, z dne 12.2.2024**

Zanima nas, ali moramo poleg potrdila, da smo distributer, imeti pred oddajo vloge na javni razpis registrirano tudi spec. prodajalno (izdajno mesto) ali je to dovolj?

Ali se obratovalni čas vpiše samo v ponudbeno dokumentacijo ali mora biti pred oddajo razpisa že kje registriran?

**Odgovor, z dne 13.2.2024**

Ponudnik mora biti najmanj 90 dni pred datumom, določenim za oddajo ponudbe, vpisan v register distributerjev, ki opravljajo dejavnost na področju MP, ki ga vodi JAZMP (razen lekarne). Vsa izdajna mesta pa morajo biti vpisana kot poslovna enota v ustrezno evidenco pri Agenciji Republike Slovenije za javnopravne evidence in storitve (AJPES), sicer se bo pogodba sklenila samo za tista izdajna mesta, ki so vpisana pri AJPES. Ob prijavi na javni razpis mora imeti ponudnik pri AJPES vpisano vsaj eno izdajno mesto.

V razpisni dokumentaciji Obrazec 2 – podatki o izdajnih mestih izpolnite v skladu z delovnim časom, kot ga imate. Dogovor o preskrbi z medicinskimi pripomočki, št. 171-37/2022-DI/22 ne ureja minimalnega obratovalnega časa izdajnih mest.

1. **Vprašanje, z dne 12.2.2024**

Katero stopnjo DDV imajo medicinski pripomočki?

**Odgovor, z dne 13.2.2024**

Stopnjo DDV za posamezno vrsto medicinskega pripomočka najdete v šifrantu Š 15.40, ki je dosegljiv na spletnem naslovu [Šifranti - Portal za izvajalce (zzzs.si)](https://partner.zzzs.si/sifranti/). V stolpcu N je navedena stopnja DDV za vsako vrsto pripomočka posebej, pri tistih vrstah MP, kjer sta možni obe stopnji DDV (9,5 % in 22 %), pa je v stolpcu N navedena vrednost 0.

1. **Vprašanje, z dne 15.2.2024**

Ali vam dokumentacijo lahko pred prijavo na javni razpis pošljemo v pregled? Kaj v primeru, če ob pregledu prijav ugotovite, da ni v redu, ali imamo dodatno možnost popravka.

**Odgovor, z dne 16.2.2024**

Ne, dokumentacije vam pred prijavo na javni razpis ne bomo pregledali.

Vse nepopolne vloge se na zahtevo Zavoda dopolnijo najpozneje v roku štirih (4) delovnih dni od datuma prejema obvestila o potrebnih dopolnitvah vloge. Če ponudnik v navedenem roku ne dopolni vloge, se vloga šteje za nepopolno in izloči iz nadaljnje obravnave. V primeru dopolnitev poteka komunikacija s ponudniki po elektronski pošti. Zavod posreduje zahtevo za dopolnitev na elektronski naslov osebe, ki jo je ponudnik navedel v Obrazcu 1 Podatki o ponudniku, v 2. točki.

Ponudnik mora predložiti dopolnitev ponudbe v zapečateni oziroma zaprti ovojnici tako, da je možno preveriti, da je zaprta tako, kot je bila predana. Na ovojnici mora biti napisano:

* naziv in naslov naročnika:

 **ZAVOD ZA ZDRAVSTVENO ZAVAROVANJE SLOVENIJE**

 **Miklošičeva cesta 24**

 **1507 Ljubljana**;

* v levem spodnjem kotu vidno označeno **»JR 2024 – Izbira dobaviteljev za izvajanje programov izdaje in izposoje MP, št. 0072-3/2024-DI/1«** **in vidno označeno »NE ODPIRAJ – DOPOLNITEV PONUDBE ZA MP 2024«**;
* naziv in naslov pošiljatelja.

Če ovojnica ne bo označena na navedeni način, naročnik ne prevzema nobene odgovornosti za morebitno izgubo dopolnitve ponudbe.